smcproject/ml-wiki-sentences huggingface dataset:
കറികൾക്കും മറ്റും കടുകു വറുക്കുന്നതിനും വറവുണ്ടാക്കുന്നതിനും  പാചകപ്പാത്രമായി വാലുരുളി ഉപയോഗിക്കുന്നു.
ആധുനിക അടുക്കളകളിൽ നിന്നും ഈ പാത്രം അപ്രത്യക്ഷമായിരിക്കുന്നു.
മേളകളിലും മറ്റും ഒരു പ്രദർശന വസ്തുവായി ഇപ്പോൾ ഇത് മാറിയിട്ടുണ്ട് , .
ഒരു ചെറിയ ഉരുളിയും നീളമുള്ള വാലുമുള്ള പാത്രം.
വാൽ ഭാഗത്തിന് രണ്ടടിവരെ നീളം ഉണ്ടാവാറുണ്ട്.
നിർമ്മാണ വസ്തു
ഓട് (Bronze) കൊണ്ടാണ് ഉരുളിയുടെ നിർമ്മാണം.
ഇതിന് നീളം കുറഞ്ഞ ഒരു കൈപ്പിടിയുണ്ടായിരിക്കും.
ഇതിലേക്ക് രണ്ടടി വരെ നീളമുള്ള, ഇരുമ്പു കൊണ്ടുള്ള വാൽഭാഗം പിടിപ്പിക്കുന്നു.
പാചകസമയത്ത് സൗകര്യപ്രദമായി പാത്രം പിടിക്കുന്നതിന് ഈ ഘടന സഹായിക്കുന്നു.
വാർദ അൽദ്ജസൈറിയ ഇംഗ്ലീഷ് വിലാസം https://ml.wikipedia.org/wiki/Warda_Al-Jazairia
പ്രശസ്തയായ അൽജീരിയൻ ഗായികയായിരുന്നു വാർദ അൽദ്ജസൈറിയ (ജീവിതകാലം: ജൂലൈ 1939 – 17 മേയ് 2012).
അൽജീരിയൻ സ്വാതന്ത്ര്യസമര പ്രസ്ഥാനത്തിന് ഊർജ്ജം പകരുന്ന നിരവധി ഗാനങ്ങൾ അവർ ആലപിച്ചിട്ടുണ്ട്.
ലബനീസ് ഗായിക ഫയ്റൂസിനും ഈജിപ്ഷ്യൻ ഗായിക ഊം കൽതൂമിനുമൊപ്പം അറബ് സംഗീതലോകത്തെ ഇളക്കിമറിച്ച നാദമായിരുന്നു വാർദയുടേത്.
നാലുപതിറ്റാണ്ടിലധികമായി ഈജിപ്തിലായിരുന്നു താമസം.
മുന്നൂറോളം ഗാനം പാടിയ വാർദ നിരവധി ഈജിപ്ഷ്യൻ സിനിമകളിൽ നായികയായിട്ടുണ്ട്.
അൽജീരിയൻ പിതാവിനും ലബനൻകാരി അമ്മയ്ക്കും ഫ്രാൻസിൽ ജനിച്ച വാർദ "62ൽ അൽജീരിയ ഫ്രാൻസിൽ നിന്ന് സ്വാതന്ത്ര്യം നേടിയശേഷമാണ് ആദ്യമായി അൽജീരിയ സന്ദർശിച്ചത്. "
മൈ ടൈംസ് ആർ സ്വീറ്റർ വിത്ത് യു" എന്ന ആൽബത്തിലൂടെയാണ് ശ്രദ്ധ നേടിയത്. പത്തുവർഷം മുമ്പുനടന്ന കരൾ ശസ്ത്രക്രിയയെ തുടർന്ന് കുറച്ചുവർഷം വാർദ സംഗീതസംഗീതലോകത്തു നിന്ന് വിട്ടുനിന്നിരുന്നു. 2011ൽ പുറത്തിറങ്ങിയ "ഇയേഴ്സ് ഐ ലോസ്റ്റ്" അവസാന ആൽബം.
അവലംബം ↑ http://www.tunisia-live.net/2012/05/17/algerian-singer-and-icon-warda-al-jazairia-has-died-at-age-73/ ↑ http://www.deshabhimani.com/newscontent.php?id=155186%5Bപ്രവർത്തിക്കാത്ത+കണ്ണി%5D പുറം കണ്ണികൾ WardaOnline.com — fan site Warda Discography and Music Archived 2013-01-09 at the Wayback Machine musicmoz.org page Warda bio, pictures, and wallpapers Archived 2010-02-04 at the Wayback Machine Warda at AllMusic
വി. അരവിന്ദാക്ഷൻ ഇംഗ്ലീഷ് വിലാസം https://ml.wikipedia.org/wiki/V.
_Aravindakshan പ്രൊഫ. വി. അരവിന്ദാക്ഷൻ
നിരൂപണത്തിനും പഠനത്തിനുമുള്ള കേരള സാഹിത്യ അക്കാദമി പുരസ്കാരം നേടിയ മലയാള സാഹിത്യകാരനാണ് വി. അരവിന്ദാക്ഷൻ (ജനനം : 17 ഒക്ടോബർ 1930, മരണം: 26 ഡിസംബർ 2015).
മാർക്സിസ്റ്റ് ക്ലാസിക്കുകൾ പലതും ആദ്യമായി മലയാളത്തിലേക്ക് വിവർത്തനം ചെയ്തത് ഇദ്ദേഹമാണ്.
1930 ഒക്ടോബർ 17-ന് തൃശ്ശൂർ ജില്ലയിലെ ചരിത്രനഗരവും ക്ഷേത്രനഗരവുമായ കൊടുങ്ങല്ലൂരിൽ ജനിച്ചു.
എം. നാരായണമേനോനും വെള്ളാപ്പിള്ളിൽ കുഞ്ഞിലക്ഷ്മിഅമ്മയുമാണ് മാതാപിതാക്കൾ.
കൊടുങ്ങല്ലൂർ കുഞ്ഞിക്കുട്ടൻ തമ്പുരാന്റെ അനുജന്റെ മകളുടെ മകനാണ്.
എറണാകുളം മഹാരാജാസ് കോളേജിൽ നിന്നാണ് ബിരുദമെടുത്തത്.
കോളേജിൽ വിദ്യാർഥി ഫെഡറേഷന്റെ പ്രവർത്തകനായി.
കമ്യൂണിസ്റ്റ് പാർട്ടി നിരോധിക്കപ്പെട്ട കാലത്ത് ഒളിവിൽ കഴിയുന്ന നേതാക്കന്മാരുടെ സന്ദേശവാഹകനായി.
ബിരുദപഠനത്തിനു ശേഷം കുറച്ചുകാലം ഡൽഹിയിൽ “”ന്യൂഏജി”"ൽ പ്രവർത്തിച്ചു. മുണ്ടശ്ശേരി പത്രാധിപരായ “”മംഗളോദയ”"ത്തിൽ നിരവധി കഥകളും നോവലുകളും വിവർത്തനം ചെയ്ത് പ്രസിദ്ധീകരിച്ചു.
ഇംഗ്ലീഷ് സാഹിത്യത്തിൽ ബിരുദാനന്തരബിരുദം നേടിയശേഷം പത്രപ്രവർത്തനരംഗത്തു പ്രവേശിച്ചു.
1958 മുതൽ 65 വരെ നവജീവൻ ദിനപത്രത്തിന്റെ സഹപത്രാധിപരായി സേവനമനുഷ്ഠിച്ചു.
തുടർന്ന് തൃശൂർ സെന്റ് തോമസ് കോളജിലും കേരളവർമ കോളജിലും ഇംഗ്ലീഷ് അധ്യാപകനായിരുന്നു.
സ്വകാര്യ കോളേജ് അധ്യാപകരുടെ സംഘടനാ നേതാവായിരുന്നു.
തായാട്ടു ശങ്കരൻ, പി.ഗോവിന്ദപ്പിള്ള, ചെറുകാട്, എസ്.കെ.വസന്തൻ മുതലായവരോടൊപ്പം ദേശാഭിമാനി സ്റ്റഡി സർക്കിളിന്റെ മുൻനിര പ്രവർത്തകരിലൊരാളായിരുന്നു.
ഇന്ത്യയിലെ ഏറ്റവും മികച്ച സംഗീതപ്രതിഭയ്ക്ക് കേരള സർക്കാർ ഏർപ്പെടുത്തിയ സ്വാതി പുരസ്കാരത്തിന്റെ ജൂറി ചെയർമാനായി നാലുവർഷം പ്രവർത്തിച്ചു.
ബി.ടി.രണദിവെ, ജ്യോതിബസു മുതലായ ദേശീയ നേതാക്കളുടെ പ്രസംഗങ്ങ വേദികളിൽ വിവർത്തകനായി കേരളമെങ്ങും സഞ്ചരിച്ചിട്ടുണ്ട്.
1979 മുതൽ 1984 വരെ ദൃശ്യകല എന്ന മാസിക പ്രസിദ്ധീകരിച്ചു.
1990-ൽ സർവവിജ്ഞാനകോശ ഇൻസ്റ്റിറ്റ്യൂട്ടിൽ വിസിറ്റിങ് എഡിറ്ററായും 1991-ൽ എക്സിക്യൂട്ടീവ് എഡിറ്ററായും സേവനമനുഷ്ഠിച്ചു.
1997-ൽ ഇൻസ്റ്റിറ്റ്യൂട്ട് ഡയറക്ടറായി നിയമിതനായി.
2001-ൽ ഡയറക്ടർ പദവിയിൽനിന്നു വിരമിച്ചു.
കേരള സാഹിത്യഅക്കാദമി അംഗമായും പ്രവർത്തിച്ചിട്ടുണ്ട്.
അക്ഷരാർഥത്തിൽ എന്ന പേരിൽ അരവിന്ദൻ മാഷെക്കുറിച്ചുള്ള 90 മിനിറ്റ് ദൈർഘ്യമുള്ള ഡോക്യുമെന്ററി ചാക്കോ ഡി അന്തിക്കാട് നിർമ്മിച്ചിട്ടുണ്ട് .
2015 ഡിസംബർ 26-ന് വാർദ്ധക്യസഹജമായ അസുഖങ്ങളാൽ തൃശ്ശൂരിലെ ഒരു സ്വകാര്യ ആശുപത്രിയിൽ വച്ച് അദ്ദേഹം അന്തരിച്ചു.
സാഹിത്യം, സംസ്കാരം, സമൂഹം എന്ന കൃതിക്ക് 1997-ലെ സാഹിത്യഅക്കാദമി അവാർഡ് ലഭിച്ചു .
തിരഞ്ഞെടുത്ത മുപ്പതു പ്രബന്ധങ്ങൾ ഈ കൃതിയിൽ ഉൾപ്പെടുത്തിയിരിക്കുന്നു.
സ്വതന്ത്ര കൃതികൾക്കു പുറമേ ഇരുപതോളം പരിഭാഷാകൃതികളും ഇദ്ദേഹത്തിന്റേതായുണ്ട്.
കൃതികൾ സാഹിത്യം, സംസ്കാരം, സമൂഹം മാർക്സിസവും സൗന്ദര്യശാസ്ത്രവും സമന്വയവും സംഘർഷവും പഴമയും പുതുമയും മൂന്നു മുഖം മൂലധനത്തിനൊരു മുഖവുര തൊഴിലാളിവർഗസംസ്കാരവും സാഹിത്യവും മാർക്സും മൂലധനവും നമുക്കൊരു പാട്ടുപാടാം ആചാരങ്ങൾ ആഘോഷങ്ങൾ കുഞ്ഞുകണങ്ങൾക്ക്‌ വസന്തം-നാനോടെക്‌നോളജിക്ക്‌ ഒരാമുഖം കേരളത്തിന്റെ താളമേളങ്ങൾ പരിഭാഷകൾ ഒരു ദിവസം (സോൾഷെനിത്സിൻ) കുടുംബം സ്വകാര്യസ്വത്ത്, ഭരണകൂടം (ഏംഗൽസ്) മൂലധനം (ആറ് അധ്യായങ്ങൾ) റഷ്യയിൽ മുതലാളിത്തത്തിന്റെ വളർച്ച (ലെനിൻ) പുരസ്കാരങ്ങൾ കേരള സാഹിത്യ അക്കാദമി പുരസ്കാരം (1997) അവലംബം ↑ {{ cite news }} : | access-date= requires | url= ( help ) ; Check date values in: | accessdate= ( help ) ; Missing or empty | title= ( help ) ↑ {{ cite news }} : Check date values in: | accessdate= ( help ) ; Cite has empty unknown parameter: | 1= ( help ) ↑ ↑ {{ cite web }} : Check date values in: | accessdate= ( help ) പുറം കണ്ണികൾ അക്ഷരാർഥത്തിൽ ചിന്തയുടെ കൊടുങ്കാറ്റിനെക്കുറിച്ചുതന്നെ Archived 2016-03-09 at the Wayback Machine
വി. ദക്ഷിണാമൂർത്തി ഇംഗ്ലീഷ് വിലാസം https://ml.wikipedia.org/wiki/V.
_Dakshinamoorthy
പ്രസിദ്ധനായ കർണ്ണാടക സംഗീതജ്ഞനും, ചലച്ചിത്രസംഗീതസംവിധായകനുമായിരുന്നു വി. ദക്ഷിണാമൂർത്തി (ഡിസംബർ 9, 1919 - ആഗസ്റ്റ് 2, 2013).
മലയാളം , തമിഴ് , ഹിന്ദി , എന്നീ ഭാഷകളിൽ സംഗീതസംവിധാനം നിർവ്വഹിച്ചിട്ടുണ്ട് എങ്കിലും, കൂടുതലായും മലയാളത്തിലാണ് ഇദ്ദേഹം ശ്രദ്ധ കേന്ദ്രീകരിച്ചിട്ടുള്ളത്.
ഏകദേശം 125-ഓളം ചലച്ചിത്രങ്ങൾക്ക് ഇദ്ദേഹം സംഗീതസംവിധാനം നിർവ്വഹിച്ചിട്ടുണ്ട്.
2013 ആഗസ്റ്റ് 2-നു 94-ആം വയസ്സിൽ ചെന്നൈയിലെ മൈലാപൂരിലെ വസതിയിൽ വെച്ച് ഉറക്കത്തിലുണ്ടായ ഹൃദയസ്തംഭനത്തെത്തുടർന്ന് അന്തരിച്ചു.
ബാങ്ക് ഉദ്യോഗസ്ഥനായിരുന്ന ഡി. വെങ്കടേശ്വര അയ്യരുടേയും പാർവ്വതി അമ്മാളുടേയും മകനായി 1919 ഡിസംബർ 9-ന് ആലപ്പുഴയിലാണ് ദക്ഷിണാമൂർത്തി ജനിച്ചത് .
മാതാപിതാക്കളുടെ എഴുമക്കളിൽ ഏറ്റവും മൂത്തയാളായിരുന്നു അദ്ദേഹം. 'സപ്തസ്വരങ്ങൾ പോലെ ഏഴുപേർ' എന്ന് അദ്ദേഹം പറയുമായിരുന്നു.
താഴെ രണ്ട് അനുജന്മാരും നാല് അനുജത്തിമാരുമുണ്ടായിരുന്നു.
ദക്ഷിണാമൂർത്തിക്ക് ചെറുപ്പം മുതൽക്കേ സംഗീതത്തിൽ ഉള്ള താത്പര്യം മൂലം, ഇദ്ദേഹത്തിന്റെ അമ്മ തന്നെയാണ് സംഗീതത്തിന്റെ ബാലപാഠങ്ങൾ ഇദ്ദേഹത്തിന് പഠിപ്പിച്ച് കൊടുത്തത്.
ത്യാഗരാജ സ്വാമികളുടെ കീർത്തനങ്ങളും മറ്റും ചെറുപ്പത്തിൽ തന്നെ ദക്ഷിണാമൂർത്തി മനസ്സിലാക്കിയിരുന്നു.
പന്ത്രണ്ടാമത്തെ വയസ്സിൽ അമ്പലപ്പുഴ ശ്രീകൃഷ്ണക്ഷേത്രത്തിൽ അരങ്ങേറ്റം നടത്തി .
വെങ്കടേശ്വര അയ്യർക്ക് മകനെ പഠിപ്പിച്ച് പണ്ഡിതനാക്കാനായിരുന്നു ആഗ്രഹം.
എന്നാൽ സംഗീതത്തിലുള്ള താൽപര്യം മൂലം പത്താം ക്ലാസിൽ വെച്ചു പഠനം നിർത്തി ദക്ഷിണാമൂർത്തി കർണ്ണാടകസംഗീതം അഭ്യസിക്കുകയാണുണ്ടായത് .
തിരുവനന്തപുരത്തുള്ള വെങ്കിടാചലം പോറ്റി ആയിരുന്നു ഇദ്ദേഹത്തിന്റെ ഗുരു.
ഇദ്ദേഹത്തിന്റെ കീഴിൽ മൂന്നു വർഷം സംഗീതം അഭ്യസിച്ചു.
പിന്നീട് കർണ്ണാടക സംഗീതത്തിൽ കൂടുതൽ അറിവ് നേടുകയും, ഇതിൽ വിദഗ്ദ്ധനാവുകയും ചെയ്തു.
കെ. കെ. പ്രൊഡക്ഷൻസിന്റെ ബാനറിൽ, കുഞ്ചാക്കോ നിർമ്മിച്ച് പുറത്തിറങ്ങിയ നല്ല തങ്ക എന്ന ചിത്രത്തിനുവേണ്ടിയാണ് ആദ്യമായി ദക്ഷിണാമൂർത്തി സംഗീതസംവിധാനം നിർവ്വഹിച്ചത്.
കെ. ജെ. യേശുദാസിന്റെ പിതാവായ അഗസ്റ്റിൻ ജോസഫായിരുന്നു ഈ ചിത്രത്തിലെ നായകൻ.
ഈ ചിത്രത്തിലെ ഒരു ഗാനവും അഗസ്റ്റിൻ ജോസഫ് പാടുകയുണ്ടായി.
യേശുദാസിനും, യേശുദാസിന്റെ മകൻ വിജയ് യേശുദാസിനും വിജയുടെ പുത്രി അമേയയ്ക്കും ദക്ഷിണാമൂർത്തിയുടെ ഗാനങ്ങൾ പാടാൻ അവസരം ലഭിച്ചിട്ടുണ്ട്.
ഗാനരചനയിൽ ആദ്യകാലത്ത് അഭയദേവും പിൽക്കാലത്ത് ശ്രീകുമാരൻ തമ്പിയുമാണ് ദക്ഷിണാമൂർത്തിയുടെ കൂടെ കൂടുതൽ തവണ സഹകരിച്ചത്.
പി. ഭാസ്കരൻ , വയലാർ രാമവർമ്മ , ഒ.എൻ.വി. കുറുപ്പ് എന്നിവർക്കൊപ്പവും അദ്ദേഹം ധാരാളം ഗാനങ്ങൾ സൃഷ്ടിച്ചു.
വിശ്വപ്രസിദ്ധ സംഗീതസംവിധായകൻ എ. ആർ. റഹ്മാന്റെ പിതാവ് ആർ. കെ. ശേഖർ കുറച്ച് ചിത്രങ്ങളിൽ ദക്ഷിണാമൂർത്തിയുടെ സഹായിയായി പ്രവർത്തിച്ചിട്ടുണ്ട്.
ദക്ഷിണാമൂർത്തി പ്രശസ്തരായ പല ഗായകരുടേയും, സംഗീതസംവിധായകരുടേയും ഗുരുവും കൂടിയായിരുന്നു.
പി. ലീല , പി. സുശീല , കല്ല്യാണി മേനോൻ , ഇളയരാജ തുടങ്ങിയവർ ഇവരിൽ ചിലരാണ്.
സംഗീതസംവിധാന മേഖലയിൽ നിന്നും വിരമിച്ചു എങ്കിലും, ശാസ്ത്രീയസംഗീതരംഗത്ത്  ഇദ്ദേഹം സജീവമായി പ്രവർത്തിച്ചിരുന്നു.
2008ൽ മിഴികൾ സാക്ഷി എന്ന ചിത്രത്തിലെ നാലു ഗാനങ്ങളൊരുക്കിയ ദക്ഷിണാമൂർത്തി അവസാനമായി സംഗീതസംവിധാനം ചെയ്ത ചിത്രം, മരണത്തിന് ഏതാനും മാസങ്ങൾക്ക് മുൻപ് സംഗീതസംവിധാനം ചെയ്ത ശ്യാമരാഗം ആണ്.
നാഗർകോവിൽ സ്വദേശിനിയായിരുന്ന കല്യാണിയമ്മാളായിരുന്നു ദക്ഷിണാമൂർത്തിയുടെ ഭാര്യ.
1948 ജനുവരി 28-ന്, ഭാര്യാഗൃഹത്തിൽ വച്ചായിരുന്നു ഇവരുടെ വിവാഹം.
ഇവർക്ക് മൂന്നു മക്കളുണ്ടായിരുന്നു - വെങ്കടേശ്വരൻ എന്നുപേരുള്ള ഒരു മകനും ജയശ്രീ, ഗോമതിശ്രീ രണ്ട് പെണ്മക്കളും.
1950-ൽ ചന്ദ്രിക എന്ന ചിത്രത്തിനുവേണ്ടി ഗാനങ്ങൾ ചിട്ടപ്പെടുത്തുന്ന സമയത്ത് ജനിച്ച മകൻ വെങ്കടേശ്വരനെ, ചന്ദിരു എന്നാണ് അദ്ദേഹം വിളിച്ചിരുന്നത്.
ഇളയ മകളായ ഗോമതിശ്രീ, അച്ഛന്റെ പാത പിന്തുടർന്ന് സംഗീതജ്ഞയായി.
ഏതാനും ചലച്ചിത്രങ്ങളിലും നിരവധി ഭക്തിഗാന ആൽബങ്ങളിലും അവർ പാടിയിട്ടുണ്ട്.
സംഗീതത്തിന്റെ നാലുതലമുറ
ഒരു കുടുംബത്തിലെ നാലുതലമുറയിൽപെട്ട ഗായകരെ കൊണ്ടു പാടിച്ച ചലച്ചിത്രസംഗീതസംവിധായകൻ എന്ന അപൂർവ്വ ബഹുമതിയും ദക്ഷിണാമൂർത്തിക്കുണ്ട്.
മലയാള നാടക - ചലച്ചിത്ര രംഗത്ത് ശ്രദ്ധേയമായ സംഭാവനകൾ നൽകിയ നടനും ഗായകനുമായ അഗസ്റ്റിൻ ജോസഫ് ഭാഗവതർ, അദ്ദേഹത്തിന്റെ പുത്രൻ ഗാനഗന്ധർവ്വൻ പത്മവിഭൂഷൺ ഡോ. കെ.ജെ. യേശുദാസ് , യേശുദാസിന്റെ പുത്രൻ വിജയ് യേശുദാസ് , വിജയിന്റെ പുത്രി അമേയ എന്നിവരാണ് ആ നാലുതലമുറകളിലെ ഗായകർ.
അഗസ്റ്റിൻ ജോസഫ് ഭാഗവതർ ( നല്ല തങ്ക ), വിജയ് യേശുദാസ് ( ഇടനാഴിയിൽ ഒരു കാലൊച്ച ), അമേയ ( ശ്യാമരാഗം ) എന്നിവരുടെ ചലച്ചിത്രപ്രവേശനവും ദക്ഷിണാമൂർത്തിയുടെ ഗാനങ്ങളിലൂടെ ആയിരുന്നു.
പുരസ്കാരങ്ങൾ 1971-ൽ മികച്ച സംഗീതസംവിധായകനുള്ള കേരളസംസ്ഥാനസർക്കാറിന്റെ ചലച്ചിത്രപുരസ്കാരം ലഭിച്ചു.
1998-ൽ ജെ.സി.ഡാനിയൽ പുരസ്കാരം.
2003-ൽ ബാംഗ്ലൂരിൽ വെച്ച്, പൂജ്യ ശ്രീ ഗുരുജി വിശ്വനാഥിന്റെ കൈകളിൽ നിന്ന് 'സംഗീത സരസ്വതി' പുരസ്കാരം ലഭിച്ചു.
2013-ൽ സ്വാതിതിരുനാൾ പുരസ്കാരം.
അവസാനകാലത്ത് വാർദ്ധക്യസഹജമായ അവശതകൾ അനുഭവിച്ചിരുന്നെങ്കിലും സംഗീതലോകത്ത് നിറസാന്നിദ്ധ്യമായിരുന്നു ദക്ഷിണാമൂർത്തി.
ഇക്കാലത്ത് അദ്ദേഹം നിരവധി ആൽബങ്ങൾക്ക് ഈണം പകർന്നു.
2013 ജൂലൈ മാസത്തിലാണ് ഒരേ കുടുംബത്തിലെ നാല് തലമുറകളെക്കൊണ്ട് പാടിച്ച് അദ്ദേഹം ശ്രദ്ധേയനായത്.
അപൂർവ്വമായ ഈ ബഹുമതി നേടി ഒരു മാസത്തിനുള്ളിൽ അദ്ദേഹം ഈ ലോകത്തോട് വിടപറഞ്ഞു.
2013 ഓഗസ്റ്റ് 2-ന് വൈകീട്ട് ചെന്നൈയിലെ വീട്ടിൽ വച്ചാണ് ദക്ഷിണാമൂർത്തി അന്തരിച്ചത്.
അടുത്തുതന്നെയുള്ള മകളുടെ വീട്ടിൽ പോകാൻ അന്നേ ദിവസം ദക്ഷിണാമൂർത്തിയും ഭാര്യ കല്യാണിയമ്മാളും പദ്ധതിയിട്ടിരുന്നു.
പരിചയമുള്ള ഒരു ടാക്സി ഡ്രൈവറെ അവർ പറഞ്ഞുവയ്ക്കുകയും ചെയ്തു.
എന്നാൽ ഡ്രൈവർ വരാൻ വൈകും എന്നറിഞ്ഞതോടെ അദ്ദേഹം ഉറങ്ങാൻ പോയി.
പിന്നീട് ഡ്രൈവർ വന്നപ്പോൾ കല്യാണിയമ്മാൾ ഭർത്താവിനെ കാണാതെ അദ്ദേഹത്തിന്റെ കിടപ്പുമുറിയിൽ ചെന്നുവിളിച്ചെങ്കിലും അദ്ദേഹം വിളി കേട്ടില്ല.
മരണം ഉടനെ സ്ഥിരീകരിച്ചു.
ദക്ഷിണാമൂർത്തിയുടെ മൃതദേഹം പൂർണ ഔദ്യോഗിക ബഹുമതികളോടെ ചെന്നൈ ബസന്ത് നഗർ വൈദ്യുതി ശ്മശാനത്തിൽ സംസ്കരിച്ചു.
പി. ജയചന്ദ്രൻ , എസ്.പി. ബാലസുബ്രഹ്മണ്യം , പി. സുശീല , എസ്. ജാനകി , ഇളയരാജ തുടങ്ങി നിരവധി പ്രമുഖർ അദ്ദേഹത്തിന് അന്ത്യാഞ്ജലികളർപ്പിച്ചു.
കേരള സംസ്ഥാന സർക്കാരിനെ പ്രതിനിധീകരിച്ചുകൊണ്ട് സാംസ്കാരിക മന്ത്രി കെ.സി. ജോസഫ് ചടങ്ങിൽ പങ്കെടുത്തു.
അദ്ദേഹത്തിന്റ ഭാര്യ കല്യാണിയമ്മാൾ 2021 ഒക്ടോബർ 22-ന് അന്തരിച്ചു.
കണ്ണൂരിലെ മക്രേരി സുബ്രഹ്മണ്യസ്വാമി-ഹനുമാൻ ക്ഷേത്രത്തിനനുബന്ധിച്ച് ദക്ഷിണാമൂർത്തി സ്വാമികളുടെ സ്മാരക മ്യൂസിയം സ്ഥാപിക്കാൻ കേരളാ ടൂറിസം വകുപ്പ് 2014-ൽ തീരുമാനിച്ചിരുന്നു.
ഇവിടെ അദ്ദേഹത്തിന് ലഭിച്ച പുരസ്കാരങ്ങളും ഉപഹാരങ്ങളും മൊമെന്റോകളും മറ്റും പൊതുജനങ്ങൾക്കു കാണാനാകുന്ന രീതിയിൽ സൂക്ഷിക്കുപ്പെടും.
അദ്ദേഹത്തിന്റെ കൃതികളുടേയും മറ്റും കൈയ്യെഴുത്തു പ്രതികളും ഇവിടെ സൂക്ഷിക്കാൻ ഉദ്ദേശിക്കുന്നു.
തന്റെ അവസാനകാലത്ത് ക്ഷേത്രത്തിലെ നിത്യസന്ദർശകനായിരുന്ന അദ്ദേഹം ക്ഷേത്രത്തിനായി കൊടുത്ത വിലപ്പെട്ട പുരസ്കാരങ്ങളെല്ലാമാണ് ഇവിടെ സൂക്ഷിക്കാനായി തിരഞ്ഞെടുത്തിട്ടുള്ളത്.
വൈക്കത്തപ്പന്റെ പരമഭക്തനായിരുന്ന അദ്ദേഹത്തിന്റെ ഓർമ്മയ്ക്കായി 2014 മുതൽ എല്ലാ വർഷവും വൈക്കത്തഷ്ടമിക്കാലത്ത് 'ദക്ഷിണാമൂർത്തി സംഗീതോത്സവം' നടത്തപ്പെടുന്നു.
അവലംബങ്ങൾ പുറത്തേക്കുള്ള കണ്ണികൾ IMDb - Profile ദക്ഷിണാമൂർത്തി സംവിധാനം നിർവ്വഹിച്ച ഗാനങ്ങൾ ഇതും കാണുക സംഗീതം ചെയ്ത ചലച്ചിത്രങ്ങൾ
വി. ഹർഷകുമാർ ഇംഗ്ലീഷ് വിലാസം https://ml.wikipedia.org/wiki/V.
Harshakumar
കഥാപ്രസംഗ കലാകാരനാണ് വി. ഹർഷകുമാർ .
കഥാപ്രസംഗത്തിനുള്ള കേരള സംഗീത നാടക അക്കാദമിയുടെ ഫെലോഷിപ്പ് 2022 ൽ ലഭിച്ചു.
1987ൽ അക്കാദമിയുടെ കഥാപ്രസംഗ പുരസ്കാരം ലഭിച്ചു.
കൊല്ലം എസ്.എൻ കോളേജിൽ ബിരുദാനന്തര പഠനകാലത്ത് സജീവ വിദ്യാർത്ഥി രാഷ്ട്രീയ പ്രവർത്തകനായിരുന്നു.
കെ.എസ്.എഫിലൂടെ യൂണിവേഴ്സിറ്റി യൂണിയൻ കൗൺസിലറായി.
എം.എയും ബി.എഡും പാസായി.
ഒ.മാധവൻ പ്രസിഡന്റായിരിക്കേ ഇരവിപുരം പഞ്ചായത്ത് അംഗമായി പ്രവർത്തിച്ചു.
അവതരിപ്പിച്ചപ്രധാന കഥകൾ മയ്യഴിപ്പുഴയുടെ തീരങ്ങളിൽ സ്പാർട്ടക്കസും ദുരവസ്ഥയും പ്രഭാത് മുഖർജിയുടെ ദേവി എഥ്ൽ ലിലിയൻ വോയ് നിച്ചിന്റെ " കാട്ടു കടന്നൽ '" ഗാന്ധാരി വിലാപം ദ്വന്ദയുദ്ധം ചിന്താവിഷ്ടയായ സീത ഹെമിംഗ് വേയുടെ ആയുധങ്ങളെ വിട വയലാറിന്റെ ഗീതം പുരസ്കാരങ്ങൾ കേരള സംഗീത നാടക അക്കാദമിയുടെ ഫെലോഷിപ്പ് 2022 1987ൽ കേരള സംഗീത നാടക അക്കാദമിയുടെ കഥാപ്രസംഗ പുരസ്കാരം അവലംബം ↑ ↑ https://www.madhyamam.com/kerala/kerala-sangeetha-nataka-academy-awards-announced-953909
വി.എ. കബീർ ഇംഗ്ലീഷ് വിലാസം https://ml.wikipedia.org/wiki/V.
A._Kabeer ജീവിച്ചിരിക്കുന്ന വ്യക്തിയെക്കുറിച്ചുള്ള ഈ ജീവചരിത്രലേഖനത്തിന്റെ ആധികാരികതയ്ക്കായി കൂടുതൽ അവലംബങ്ങൾ ആവശ്യമാണ് .
വി.എ. കബീർ മുഴുവൻ പേര്: വി. അബ്ദുൽ കബീർ .
മലയാള സാഹിത്യകാരൻ, വിവർത്തകൻ, മികച്ച വിവർത്തകനുള്ള അന്താരാഷ്ട്ര പുരസ്‌കാര ജേതാവ് പത്രപ്രവർത്തകൻ, ഇസ്‌ലാമിക പണ്ഡിതൻ.
മാധ്യമം പീരിയോഡിക്കൽസ് എഡിറ്റർ, പ്രബോധനം സഹ പത്രാധിപർ, ബോധനം പത്രാധിപർ എന്നീ നിലകളിൽ പ്രവർത്തിച്ചു.
ഇപ്പോൾ ഇസ്‌ലാമിക് പബ്ലിഷിങ് ഹൗസ് ചീഫ് എഡിറ്ററായി സേവനമനുഷ്ടിക്കുന്നു.
ആനുകാലികങ്ങളിൽ ഗവേഷണപ്രധാനമായ ലേഖനങ്ങൾ എഴുതിക്കൊണ്ടിരിക്കുന്നു.
ആത്മാവിൻറെ തീർഥയാത്രകൾ, ശരീഅത്തും ഇന്ത്യൻ മുസ്ലിംകളും , രാഷ്ട്രസങ്കൽപം ഇസ്ലാമിൽ തുടങ്ങിയ കൃതികൾ ശ്രദ്ധേയമാണ്.
2019 ലെ മികച്ച വിവർത്തനത്തിനും അന്താരാഷ്ട്ര ധാരണക്കുമുള്ള ഫോറം ഫോർ ട്രാൻസ്ലേഷൻ ആന്റ് ഇന്റർനാഷണൽ അണ്ടർസ്റ്റാന്റിങിന്റെ ആറാമത് ശൈഖ് ഹമദ് അവാർഡ് കരസ്ഥമാക്കി.
മലയാളത്തിലെ വ്യക്തിഗത സമഗ്ര സംഭാവനക്കാണ് രണ്ട് പേരോടൊപ്പം പുരസ്‌കാരം ലഭിച്ചത്.
മലയാളത്തിലെ പ്രമുഖ സാഹിത്യകാരന്മാരുടെ രചനകൾ അറബി ഭാഷയിലേക്ക് എത്തിക്കാനും അറബി ഭാഷയിലെ മികച്ച കൃതികൾ മലയാള ഭാഷക്ക് സമർപ്പിക്കാനും സാധിച്ചിട്ടുണ്ട്.
കമലാ സുറയ്യയുടെ ഉണ്ണി എന്ന കഥ വാഫിദ് എന്ന അറബി മാഗസിനിലും (ലക്കം 26 /2013) വൈക്കം മുഹമ്മദ് ബഷീറിന്റെ 'വെള്ളം' എന്ന ചെറുകഥ പ്രമുഖ അറബി മാഗസിനായ അൽ അറബി (ലക്കം 449 ഏപ്രിൽ 1996)യിലും പി.കെ.പാറക്കടവിന്റെ മൂന്നു മിനിക്കഥകളും അറബി ഭാഷയിലെ പ്രമുഖ ആനുകാലിക സാഹിത്യമായ നവാഫിദ് (ലക്കം 17/2001) ലും വി.എ.കബീർ മൊഴിമാറ്റം നടത്തി അറബി വായനക്കാർക്ക് ലഭ്യമാക്കിയിട്ടുണ്ട്.
പാറക്കടവിന്റെ രചനകൾ ഈജിപ്തുകാരനായ മുഹമ്മദ് ഈദ് ഇബ്രാഹീം ആണ് നവാഫിദിൽ പ്രസിദ്ധീകരിച്ചത് നജീബ് മഹ്ഫൂസ് അടക്കമുള്ള പ്രമുഖ അറബി സാഹിത്യകാരുടെ കൃതികൾ മലയാളത്തിലേക്ക് മൊഴിമാറ്റം ചെയ്തിട്ടുണ്ട്.
മൂല ഭാഷയും ലക്ഷ്യഭാഷയും നന്നായി വഴങ്ങുന്ന വി.എ.കബീറിന്റെ മൊഴിമാറ്റത്തിന്റെ വശ്യത വേറെതന്നെയാണെന്ന് കാലിക്കറ്റ് യൂനിവേഴ്‌സിറ്റി അസി.
പ്രൊഫസറും ഇപ്പോൾ സംസ്ഥാന സർക്കാറിന്റെ മൈനോറിറ്റി വെൽഫെയർ ഡയറക്ടറുമായ ഡോ.എ.ബി. മൊയ്തീൻകുട്ടി നിരീക്ഷിക്കുന്നു.
1969 ൽ രിയാദിൽ നടന്ന വേൾഡ് അസംബ്ലി ഓഫ് മുസ്‌ലിം യൂത്ത്സ്(വമി) ന്റെ ആറാമത് അന്താരാഷ്ട്ര സമ്മേളനത്തിൽ കേരളത്തിൽ നിന്നുള്ള പ്രതിനിധിയായി പങ്കെടുക്കുകയും മുസ്ലിം വ്യക്തിനിയമം ഇന്ത്യയിൽ പ്രശ്നങ്ങളും വെല്ലുവിളികളും എന്ന വിഷയത്തിൽ പ്രബന്ധമവതരിപ്പിക്കുകയും ചെയ്തു.
ഈ പ്രബന്ധം പിന്നീട് വമി മൂന്ന് വാല്യങ്ങളായി പ്രസിദ്ധീകരിച്ച അൽ അഖല്ലിയാത്തുൽ മുസ്‌ലിമതു ഫിൽ ആലം എന്ന സമാഹാരത്തിൽ ഉൾപ്പെടുത്തിയിട്ടുണ്ട്.
മാതൃഭൂമി , മാധ്യമം , ചന്ദ്രിക, വിജ്ഞാനകൈരളി, മലയാള നാട്, തേജസ്, പച്ചക്കുതിര, ആരാമം തുടങ്ങി മലയാള ആനുകാലികങ്ങളിലും ഖത്വറിലെ അശ്ശർഖ്, ശബാബുൽ യൗം, അൽ റായ എന്നീ അറബി പ്രസിദ്ധീകരണങ്ങളിലും ലേഖനങ്ങളെഴുതിയിട്ടുണ്ട്.
കവിതകളും എഴുതിയിട്ടുണ്ട്.
ഷഹനാസ് ബീഗം തൂലികാനാമമാണ്.
അറബ് ലോകത്ത് നടന്നു കൊണ്ടിരിക്കുന്ന ജനാധിപത്യ പ്രക്ഷോഭങ്ങളെ കുറിച്ച് മലയാളത്തിൽ രചിക്കപ്പെട്ട പ്രഥമ കൃതിയാണ് വി.എ കബീറിന്റെ ക്ഷോഭിക്കുന്ന അറബിത്തെരുവുകൾ .
അറബ് വസന്തത്തിന്റെ പ്രധാന ശില്പികളിലൊരാളായ തുണീഷ്യയിലെ റാശിദുല് ഗന്നൂശി ജീവിതം പറയുന്ന കൃതിയാണ് ഗന്നൂശിയുടെ ആത്മകഥ സ്വതന്ത്ര കൃതികൾ ക്ഷോഭിക്കുന്ന അറബിത്തെരുവുകൾ (അറബ് വസന്തം) ആത്മാവിന്റെ തീർഥയാത്രകൾ ശരീഅത്തും ഇന്ത്യൻ മുസ്‌ലിംകളും രാഷ്ട്രസങ്കൽപ്പം ഇസ്‌ലാമിൽ ഖുമൈനി(ജീവചരിത്രം) തിരഞ്ഞെടുത്ത പ്രാർഥനകൾ മൗദൂദിസ്മൃതിരേഖകൾ (എഡിറ്റർ) സയ്യിദ് ഖുതുബ് :ആവിഷ്കാര സ്വാതന്ത്ര്യത്തിന്റെ രക്തസാക്ഷി ഗന്നൂശിയുടെ ആത്മകഥ - ഡിസംബർ 2012 സംസാരിക്കുന്ന ച്ഛായാപടങ്ങൾ പൊതു സിവിൽ കോഡ്, ഹിന്ദു കോഡ്, മുത്തലാഖ് (എഡിറ്റർ) ഒരു പത്രാധിപരുടെ അസാധാരണ ജീവിതകഥ വിവർത്തന കൃതികൾ സമകാലിക ഒമാനി കവിതകൾ ഖുർആനിലെ ജന്തുകഥകൾ ഇസ്‌ലാമിക സംസ്കാരം മൂലശിലകൾ ഹസനുൽ ബന്നയുടെ ആത്മകഥ ബിലെയാം (നോവൽ) പ്രബോധകന്റെ സംസ്കാരം നബിയുടെ ജീവിതം ജുമുഅ ഖുതുബ വിധിവിശ്വാസം മുഹമ്മദ് (ഹൈക്കൽ എഴുതിയ പ്രവാചക ചരിത്രം) അംഗീകാരം വി.എ. കബീർ ശാന്തപുരം അൽജാമിഅ കോൺവൊക്കേഷനിൽ നിന്ന് പുരസ്കാരം സ്വീകരിക്കുന്നു.
1988 തിരുവന്തപുരം ഇസ്‌ലാമിക് അസോസിയേഷന്റെ എസ്. എം.എ കരീം സ്മാരക പുരസ്കാരം രാഷ്ട്രസങ്കൽപം ഇസ്‌ലാമിൽ എന്ന പുസ്തകത്തിന് ലഭിച്ചു.
2019 ഖത്തറിലെ ശൈഖ് ഹമദ് അവാർഡ് ഫോർ ട്രാൻസ്‌ലേഷൻ എൻ. ഷംനാദിനൊപ്പം പങ്കിട്ടെടുത്തു.
12ൽ പരം മികച്ച കൃതികൾ അറബിയിൽ നിന്ന് മലയാളത്തിലേക്ക് വിവർത്തനം ചെയ്തതിനാണ് അംഗീകാരം ലഭിച്ചത്.
ഖത്തർ അമീറിന്റെ തമീം ബിൻ ഹമദ് അൽ താനിയുടെ പ്രതിനിധിയാണ് അവർഡ് സമ്മാനിച്ചത്.
ഖത്തർ സർക്കാറിന്റെ ക്ഷണം സ്വീകരിച്ച് "ഖത്തറും ഇന്ത്യയും തമ്മിലുള്ള സാംസ്കാരിക കൈമാറ്റം: ദൂരമുണ്ടായിട്ടും വൈവിധ്യമാർന്ന സാഹിത്യ സാമീപ്യം" (Cultural Exchange between Qatar and India: Diversified literary proximity despite long distance)  എന്ന വിഷയത്തിൽ നടന്ന അന്താരാഷ്ട്ര സിമ്പോസിയത്തിൽ സംബന്ധിച്ചു.
വേൾഡ് അസംബ്ലി ഓഫ് മുസ്ലിം യൂത്ത്സ് (WAMY) പുറത്തിറക്കിയ അൽ അഖല്ലിയാതുൽ മുസ്ലിമതു ഫിൽ ആലം ( മുസ്ലിം ന്യൂനപക്ഷങ്ങൾ ലോക തലത്തിൽ) എന്ന മൂന്ന് വാള്യങ്ങളായി പ്രസിദ്ധീകരിച്ച സമാഹാരത്തിൽ വി.എ. കബീർ 1986 ൽ വമിയുടെ അന്താരാഷ്ട്ര സമ്മേളനത്തിൽ സംബന്ധിച്ച് നടത്തിയ പ്രബന്ധം ഉൾപ്പെടുത്തി.
വി.ഐ.എസ്. ജയപാലൻ ഇംഗ്ലീഷ് വിലാസം https://ml.wikipedia.org/wiki/V.
I.S._jayapalan
നോർവീജിയൻ തമിഴ് കവിയും ചലച്ചിത്രനടനുമാണ് വി.ഐ.എസ്. ജയപാലൻ .
വടക്കൻലങ്കയിലെ ജാഫ്നയിൽ ജനിച്ച ജയപാലൻ ഇപ്പോൾ നോർവെ പൗരത്വം നേടി ഓസ്ലോയിലാണ് താമസം.
1977 ൽ ജാഫ്ന സർവകലാശാലയിലെ വിദ്യാർത്ഥി യൂണിയൻ പ്രസിഡന്റായിരുന്നു.
ശ്രീലങ്കയിലെ അറിയപ്പെടുന്ന കവിയായ ജയപാലൻ നിരവധി ഇന്ത്യൻ ചലച്ചിത്രങ്ങളിലും അഭിനയിച്ചിട്ടുണ്ട്.
തമിഴ്ചിത്രമായ "ആടുകള"ത്തിലെ അഭിനയത്തിന് 58 മത് ദേശീയ ചലച്ചിത്ര ജൂറിയുടെ പ്രത്യേക പുരസ്കാരം ലഭിച്ചു.
വിസാനിയമലംഘനത്തിന്റെ പേരിൽ ശ്രീലങ്കയിൽ അറസ്റ്റ് ചെയ്തിരുന്നു.
സാമുദായിക സംഘർഷത്തിനിടയാക്കുന്ന യോഗങ്ങളിൽ പങ്കെടുത്തതിനെ തുടർന്നാണ് അറസ്റ്റ്.
കൃതികൾ വിൽറ്റിംഗ് ലോറ്റർ : 3 തമിഴ് കവികൾ (ആർ. ചേരൻ, പുതുവൈ രത്നദുരൈ, സെൽവ കനകനായഗം) സിനിമകൾ ആടുകളം പുരസ്കാരങ്ങൾ 58 മത് ദേശീയ ചലച്ചിത്രപുരസ്കാരത്തിൽ ജൂറിയുടെ പ്രത്യേക പരാമർശം അവലംബം ↑ ↑ {{ cite news }} : Check date values in: | accessdate= and | date= ( help ) ↑ പുറം കണ്ണികൾ From the arena of life
വി.കെ. സനോജ് ഇംഗ്ലീഷ് വിലാസം https://ml.wikipedia.org/wiki/V.
K_Sanoj
ഡി.വൈ.എഫ്.ഐ എന്ന യുവജന സംഘടനയുടെ കേരള  സംസ്ഥാന സെക്രട്ടറിയും അഖിലേന്ത്യാ ഉപാധ്യക്ഷനും, കേന്ദ്ര കമ്മറ്റി അംഗവുമാണ് വി.കെ സനോജ് .
കേരളത്തിലെ ഒരു ഇടതു പക്ഷ യുവനേതാവായ ഇദ്ദേഹം കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) കണ്ണൂർ ജില്ലാ കമ്മറ്റി അംഗവുമാണ്.
എം.പത്മനാഭൻ വി.കെ സുലോചന ദമ്പതികളുടെ മകനായി കണ്ണൂർ ജില്ലയിലെ കൂത്തുപറമ്പിൽ ജനിച്ചു.
ദേശാഭിമാനി സബ് എഡിറ്റർ ജസ്‌ന ജയരാജാണ് ഭാര്യ.
മകൻ ഏഥൻ സാഞ്ചസ് വിദ്യാഭ്യാസം
കണ്ണൂർ ജില്ലയിലെ മാലൂർ ഗവണ്മെന്റ് ഹയർ സെക്കന്ററി സ്‌കൂൾ, എടയന്നൂർ വൊക്കേഷണൽ ഹയർ സെക്കന്ററി സ്‌കൂൾ എന്നിവിടങ്ങളിൽ നിന്ന് സ്‌കൂൾ വിദ്യാഭ്യാസം പൂർത്തിയാക്കി.
തുടർന്ന് കണ്ണൂർ മട്ടന്നൂരിലെ പഴശ്ശി രാജ എൻ.എസ്.എസ് കോളേജ് , ശ്രീ ശങ്കരാചാര്യ സംസ്കൃത സർവ്വകലാശാല തിരുവനന്തപുരം കേന്ദ്രം എന്നിവിടങ്ങളിൽ നിന്ന് കോളേജ് വിദ്യാഭ്യാസവും പൂർത്തിയാക്കി.
ബാലസംഘം എന്ന കുട്ടികളുടെ സംഘടനയിലൂടെ വളരെ ചെറുപ്പത്തിൽ തന്നെ സംഘടനാ പ്രവർത്തനം തുടങ്ങിയ വി.കെ സനോജ് ബാലസംഘം യൂണിറ്റ് സെക്രട്ടറി മുതൽ കണ്ണൂർ ജില്ലാ സെക്രട്ടറി വരെയുള്ള സ്ഥാനങ്ങൾ വഹിച്ചു.
തുടർന്ന് എസ്.എഫ്.ഐ എന്ന പുരോഗമന വിദ്യാർത്ഥി പ്രസ്ഥാനത്തിലൂടെ രാഷ്ട്രീയ രംഗത്ത് സജീവമായി.
ക്യാമ്പസ് കാലത്ത് എസ്.എഫ്.ഐ യുടെ കോളേജ് യൂണിയൻ മാഗസീൻ എഡിറ്റർ,കോളേജ് യൂണിയൻ ചെയർമാൻ തുടങ്ങിയ സ്ഥാനങ്ങൾ വഹിക്കുകയും ചെയ്തു.
എസ്.എഫ്.ഐ യുടെ യൂണിറ്റ് പ്രസിഡന്റ്,സെക്രട്ടറി എന്നീ സ്ഥാനങ്ങളിൽ തുടങ്ങി കണ്ണൂർ ജില്ലാ സെക്രട്ടറി സംസ്ഥാന വൈസ് പ്രസിഡന്റ് എന്നീ പദവിയിലേക്കെത്തി.
അനേകം വിദ്യാർത്ഥി പ്രക്ഷോഭങ്ങൾ ഏറ്റെടുത്തു  നയിച്ചു ജയിൽ വാസമനുഷ്ഠിച്ചു.
വിപ്ലവ യുവജന സംഘടനയായ ഡി.വൈ.എഫ്ഐ യിൽ യൂണിറ്റ് സെക്രട്ടറി,ബ്ലോക്ക് സെക്രട്ടറി തുടങ്ങിയ സ്ഥാനങ്ങൾ വഹിച്ച വി.കെ സനോജ് കണ്ണൂർ ജില്ലാ കമ്മറ്റിയുടെ സെക്രട്ടറി സ്ഥാനം വഹിച്ചു.
സംഘടനയുടെ സംസ്ഥാന സെക്രട്ടറിയേറ്റ് അംഗവുമായ അദ്ദേഹത്തെ സംസ്ഥാന ജോയിന്റ് സെക്രട്ടറി പദവിയിലേക്ക് തിരഞ്ഞെടുത്തു.
ഡി.വൈ.എഫ്.ഐ യുടെ സംസ്ഥാന സെക്രട്ടറിയായിരുന്ന എ.എ റഹിം ദേശീയ അധ്യക്ഷ സ്ഥാനത്തേക്ക് തിരഞ്ഞെടുക്കപ്പെട്ടതിനെ തുടർന്ന് കേരള സംസ്ഥാന കമ്മറ്റി വി.കെ സനോജിനെ സംഘടനയുടെ സംസ്ഥാന സെക്രട്ടറിയായി 2021 ഡിസംബറിൽ തിരഞ്ഞെടുത്തു.2022-ൽ നടന്ന ഡി.വൈ.എഫ്.ഐ സംസ്ഥാന സമ്മേളനം വീണ്ടും വി.കെ സനോജിനെ സംസ്ഥാന സെക്രട്ടറിയായി തെരഞ്ഞെടുത്തു.
ഡി.വൈ.എഫ്.ഐ കേന്ദ്ര കമ്മറ്റി അംഗവും,ദേശീയ കമ്മറ്റിയുടെ വൈസ് പ്രസിഡന്റ് കൂടിയാണ് ഇദ്ദേഹം.
സി.പി.ഐ.(എം) കണ്ണൂർ ജില്ലാ കമ്മറ്റി അംഗമാണ്.
സംഘടനാ സ്ഥാനങ്ങൾ
ബാലസംഘം കണ്ണൂർ ജില്ലാ സെക്രട്ടറി,എസ്.
എഫ്.ഐ കണ്ണൂർ ജില്ലാ സെക്രട്ടറി - സംസ്ഥാന വൈഡ് പ്രസിഡന്റ്, കോളേജ് യൂണിയൻ ചെയർമാൻ,മാഗസീൻ എഡിറ്റർ,ഡി.
വൈ.എഫ്.ഐ കണ്ണൂർ ജില്ലാ സെക്രട്ടറി- സംസ്ഥാന ജോയിന്റ് സെക്രട്ടറി, കേന്ദ്ര കമ്മറ്റി അംഗം തുടങ്ങിയ സ്ഥാനങ്ങൾ വഹിച്ച ഇദ്ദേഹം നിലവിൽ ഡി.വൈ.എഫ്.ഐ കേരള സംസ്ഥാന കമ്മറ്റിയുടെ സെക്രട്ടറിയും സി.പി.ഐ.(എം) കണ്ണൂർ ജില്ലാ കമ്മറ്റി അംഗവുമാണ്.
കണ്ണൂർ ജില്ലാ വോളിബോൾ അസോസിയേഷൻ പ്രസിഡന്റ് , സഹകരണ മേഖലയിൽ കൂത്ത് പറമ്പിൽ ആരംഭിക്കാൻ പോകുന്ന ഉന്നത വിദ്യാഭ്യാസ സ്ഥാപനത്തിന്റെ പ്രവർത്തനങ്ങൾക്കായി രൂപീകരിച്ച കൂത്തുപറമ്പ് എജ്യുക്കേഷൻ സൊസൈറ്റിയുടെ പ്രസിഡന്റ്, കേരള സംസ്ഥാന സ്പോർഴ്സ് കൗൺസിൽ അംഗം, കേരള സംസ്ഥാന യുവജ ക്ഷേമ ബോർഡ് അംഗം എന്നീ സ്ഥാനങ്ങൾ വഹിക്കുന്നു തിരഞ്ഞെടുപ്പുകൾ അവലംബങ്ങൾ
വി.പി. സാനു ഈ ലേഖനത്തിൽ ഒരു പരസ്യം പോലെ എഴുതിയ ഉള്ളടക്കം അടങ്ങിയിരിക്കുന്നു.
( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/V.
_Sanu
ഇന്ത്യയിലെ ഒരു ഇടതുപക്ഷ വിദ്യാർത്ഥി സംഘടനയായ സ്റ്റുഡന്റ്സ് ഫെഡെറേഷൻ ഓഫ് ഇന്ത്യയുടെ ദേശീയാദ്ധ്യക്ഷനും കേരളത്തിൽ നിന്നുമുള്ള ഒരു രാഷ്ട്രീയനേതാവുമാണ് വിപി സാനു .
പതിനേഴാം ലോക്‌സഭാ തിരഞ്ഞെടുപ്പിൽ കേരളത്തിലെ മലപ്പുറം മണ്ഡലത്തിൽ നിന്നുള്ള സിപിഐ (എം) സ്ഥാനാർത്ഥിയായി മുസ്ലിം ലീഗ് നേതാവ് പി കെ കുഞ്ഞാലിക്കുട്ടി ക്കെതിരെ മത്സരിക്കുന്നതിലൂടെ സംസ്ഥാന രാഷ്ട്രീയത്തിൽ ശ്രദ്ധേയനായി.
പതിനേഴാം ലോക്‌സഭാ തിരഞ്ഞെടുപ്പിലെ കേരളത്തിലെ ഏറ്റവും പ്രായം കുറഞ്ഞ സ്ഥാനാർത്ഥിയാണ്.
1991 ലെ നിയമസഭാ തെരഞ്ഞെടുപ്പിൽ കുറ്റിപ്പുറം നിയമസഭാ മണ്ഡലത്തിൽ പി.കെ. കുഞ്ഞാലിക്കുട്ടിക്കെതിരെ മത്സരിച്ച സിപിഐ(എം) ജില്ലാ സെക്രട്ടറിയേറ്റംഗം വിപി സക്കരിയയുടെ മകനാണു വിപി സാനു.
അന്ന് അദ്ദേഹം 22536 വോട്ടുകൾക്കു കുഞ്ഞാലിക്കുട്ടിയോട് പരാജയപ്പെട്ടിരുന്നു.
മലപ്പുറം വളാഞ്ചേരി സ്വദേശിയാണ്‌.
രാജീവ് ഗാന്ധി നാഷണൽ ഇൻസ്റ്റിറ്റ്യൂട്ടിലെ ഗവേഷണ വിദ്യാർത്ഥിയായ ഗാഥ എം ദാസാണ് ഭാര്യ.
ബാലസംഘപ്രവർത്തനത്തിലൂടെയാണ് വി പി സാനു രാഷ്ട്രീയ ജീവിതം ആരംഭിക്കുന്നത്.
ബാലസംഘം ജില്ലാ പ്രസിഡന്റായും, സംസ്ഥാന കമ്മറ്റി അംഗമായും അദ്ദേഹം തിരഞ്ഞെടുക്കപ്പെട്ടിട്ടുണ്ട്.
കുറ്റിപ്പുറം ഗവണ്മെന്റ് ഹയർസെക്കന്ററി സ്കൂൾ പഠന കാലഘട്ടതിനിടയിലാണ് ഇദ്ദേഹത്തിന്റെ വിദ്യാർത്ഥിരാഷ്ട്രീയം എസ് .
എഫ്. ഐ യിലൂടെ ആരംഭിക്കുന്നത്.
പിന്നീട് എസ് എഫ് ഐ  യുടെ വളാഞ്ചേരി ഏരിയ സെക്രട്ടറി ആയി പ്രവർത്തിച്ചകാലയളവിലെ നേതൃപാടവത്താൽ പിന്നീട് മലപ്പുറം ജില്ലാ അധ്യക്ഷസ്ഥാനത്തേക്കും എസ് എഫ് ഐ  കേരളസംസ്ഥാനഅദ്യക്ഷ സ്ഥാനത്തേക്കും ഉയരുകയുണ്ടായി.
എസ്.എഫ്.ഐ യിൽ പ്രായപരിധി നിയമം നടപ്പാക്കുന്നതിന് മുൻപുതന്നെ, ബാലസംഘം ജില്ലാ പ്രസിഡന്റായിരുന്ന വി.പി സാനു എസ്.എഫ്.ഐയുടെ മലപ്പുറം ജില്ലാ പ്രസിഡന്റായി തിരഞ്ഞെടുക്കപെട്ടത്, പ്രായം കുറഞ്ഞ ജില്ലാ അധ്യക്ഷൻ എന്ന പ്രത്യേകതയ്ക്കിടയായി.
കാലിക്കറ്റ് സർവകലാശാലയിൽ വൈസ് ചാൻസലർ അബ്ദുൾ സലാമിനെതിരെ 150 ദിവസം നീണ്ടുനിന്ന വിദ്യാർത്ഥി പ്രക്ഷോഭങ്ങളിൽ വഹിച്ച നേതൃത്വ സ്ഥാനവും, നിരാഹാര സമരവും ദേശീയ തലത്തിൽ ശ്രദ്ധിക്കപ്പെട്ടു.
പിന്നീട് സംസ്ഥാന അധ്യക്ഷനായി തിരഞ്ഞെടുക്കപെട്ടു.
രാജസ്ഥാനിലെ സിക്കറിൽ നടന്ന 15-മത്  എസ് എഫ് ഐ  അഖിലേന്ത്യാസമ്മേളനത്തിലാണ് സാനുവിനെ എസ് എഫ് ഐ  അഖിലേന്ത്യാ അധ്യക്ഷൻ എന്ന പുതിയ ദൗത്യത്തിനു ചുമതലപ്പെടുത്തുന്നത്.
സാനുവിനു കീഴിൽ എസ്.എഫ്.ഐ ഉത്തരേന്ത്യയിൽ നടത്തിയ മുന്നേറ്റം ശ്രദ്ധിക്കപ്പെട്ടു.
പിന്നീട് ഹിമാചൽ പ്രദേശിലെ ഷിംലയിൽ 2018 ഇൽ നടന്ന 16-മത് എസ് എഫ് ഐ അഖിലേന്ത്യാ സമ്മേളനം വി. പി സാനുവിനെ അഖിലേന്ത്യാ അധ്യക്ഷനായ് രണ്ടാംതവണയും തിരഞ്ഞെടുത്തു.
വാർഷിക ബഡ്ജറ്റ്ലൂടെ ജനദ്രോഹനടപടികൾ അടിച്ചേൽപ്പിക്കുന്ന കേന്ദ്രനയങ്ങൾക് എതിരായി, വിദ്യാഭ്യാസ വിഹിതം ഉയർത്തുക, ആരോഗ്യമേഖല മെച്ചപ്പെട്ടതാക്കുക, കൂടുതൽ തൊഴിലാlവസരങ്ങൾ സൃഷ്ടിക്കുക എന്നീ ആവശ്യങ്ങൾ  ഉന്നയിച് 2016 മാർച്ച്‌ 15നു രാജ്യതലസ്ഥാനമായ ഡൽഹിയിൽ നടന്ന അഖിലേന്ത്യാ മാർച്ചിന്റ സംഘാടനം വി പി സാനുവിന് ദേശീയ പ്രാധാന്യമുള്ള വിദ്യാർത്ഥി നേതാവായി മാറ്റി.
പൊതുവിദ്യഭ്യാസ സംരക്ഷണം മുദ്രാവാക്യമാക്കി  കന്യാകുമാരി മുതൽ കശ്മീർ വരെ നീണ്ടു ദേശീയ ജാഥക്ക് നേതൃത്വം കൊടുത്തു.
തമിഴ് നാട്ടിൽ 3500 വിദ്യാലയങ്ങൾ അടച്ചു പൂട്ടുന്നതിനെതിരെ തൃച്ചി മുതൽ ചെന്നെ വരെ നടത്തിയ സൈക്കിൾ റാലി ശ്രദ്ധിക്കപ്പെട്ടു.
ഹൈദരാബാദ് സർവകലാശാല വിദ്യാർത്ഥിയായിരുന്ന രോഹിത് വെമുല യുടെ ഇൻസ്റ്റിറ്റ്യൂഷനൽ കൊലപാതകതിനെതിരെയും ജെ എൻ യു വിലെ വിദ്യാർത്ഥിയായ നജീബ് അഹ്‌മദ്‌ തിരോധാനത്തിനെതിരെയും, കേന്ദ്ര സർക്കാരിന്റെ സംവരണ അട്ടിമറിക്കെതിരെയും രാജ്യവ്യാപക പ്രതിക്ഷേധങ്ങൾ ഉയർത്തികൊണ്ടു വരാൻ സാനുവിനു കഴിഞ്ഞു.
ഐ.ഐ.ടി മദ്രാസ് വിദ്യാർത്ഥിനിയായ ഫാത്തിമ ലത്തീഫിന്റെ ഇൻസ്റ്റിറ്റ്യൂഷനൽ  കൊലപാതക  കേസിൽ ശരിയായ അന്വേഷണം നടത്തണമെന്നും കുറ്റവാളികളെ  ശിക്ഷിക്കണമെന്നും ആവശ്യപ്പെട്ടുള്ള സമരങ്ങളിൽ സാനുവിന് കീഴിൽ എസ് എഫ് ഐ മുൻനിരയിൽ ഉണ്ടായി.
2016 ലെ അന്താരാഷ്ട്ര ഡോക്യുമെന്ററി, ഷോർട്ട് ഫിലിം ഫെസ്റ്റിവലിൽ സംഘപരിവാർ ആശയങ്ങളോടു യോജിക്കാത്തതിനാൽ  കേന്ദ്ര സർക്കാർ നിരോധിച്ച ഹ്രസ്വചിത്രങ്ങളായ  'ദി അൺബിയറബിൾ ബീയ്ങ് ഓഫ് ലൈറ്റ്നെസ്സ്  'മാർച്ച് മാർച്ച് മാർച്ച്', 'ഇൻ ദി ഷെയ്ഡ്സ് ഓഫ് ഫാളൻ ചിനാർ ചിനാറിന്റെ നിഴലിൽ' എന്നിവ ഇന്ത്യയിലെ ക്യാമ്പസുകളിൽ പ്രദർശിപ്പിക്കാൻ അദ്ദേഹം നേതൃത്വം നൽകി.